cyanic-selkie/wikianc huggingface dataset:
Kalau Dah Berbini
Kalau Dah Berbini adalah merupakan sebuah drama bersiri komedi yang diarahkan oleh dua pengarah iaitu Rehal Nuharis dan Farizullah Othman. Dibintangi oleh Joey Daud, Ozlynn Waty, Syamel, Ernie Zakri, Usop, Dottie dan ramai lagi. Drama ini mulai ditayangkan pada 16 April 2021 pada setiap hari Jumaat bermula jam 11 malam di saluran Astro Warna.
Sinopsis
Mengisahkan tentang pasangan suami isteri menghadapi pelbagai karenah lucu. Si suami masing-masing takut akan dengan bini-bini mereka.
Trivia
Menariknya, drama ini merupakan cubaan pertama dua penyanyi lelaki iaitu Syamel dan Usop dalam bidang lakonan, manakala bagi Ernie Zakri merupakan drama kedua beliau selepas Suri Katriana pada tahun 2019. Ini merupakan pertama kali pasangan suami isteri ini telah digandingkan bersama dalam drama.
Chiew Choon Man
YB Chiew Choon Man adalah merupakan Ahli Parlimen bagi, Sarawak yang menang dalam Pilihan raya umum Malaysia 2022 lalu. Di peringkat akar umbi, beliau adalah merupakan Ketua Angkatan Muda Keadilan Sarawak dan Ketua AMK Cabang Miri Parti Keadilan Rakyat.
Hammam Riza
Prof. Dr. Ir. Hammam Riza, M.Sc, IPU,, ialah pakar teknologi maklumat dan komunikasi (TAIP) dari Indonesia yang menumpukan di bidang kecerdasan buatan.
Semasa ini, ia berkhidmat sebagai Ketua Badan Pengkajian dan Penerapan Teknologi ke-10.
Pendidikan
Hammam memperoleh gelar sarjana (S-1) Teknik Elektro di ITB, kemudian mendapatkan biasiswa program Habibie untuk gelar magister (S-2) di Amerika Syarikat. Sempat menjalani satu semester di University of Illionis at Chicago dalam program ilmu komputer, Hammam kemudian mendapatkan gelar Master of Science-nya di University of Kentucky, Amerika Syarikat.
Hammam mendapatkan gelar doktor (S-3) di ITB lulus dengan nilai cumlaude, dengan melakukan penyelidikan di New Mexico State University, Amerika Syarikat.
Pengkajian dan penerapan TAIP
Hammam melakukan penyelidikan dalam bidang kecerdasan buatan, iaitu pemprosesan bahasa semulajadi, mahupun pemelajaran enjin. Dalam bidang akademik, Hammam Riza telah melakukan penyelidikan di bidang machine translation and NLP started with CICC multilingual machine translation system (1989); Pangloss mark-III machine translation; Mikrokosmos machine translation project (1993); Indonesia National Corpus INC-IX, BPP Teknologi (2000-2002); MMA Multimedia Annotation, Sigmatics, Jepang (2000-2001), BPPT WebTranslator, BPPT(1998-2000); dan dalam kurun masa sepuluh tahun terakhir telah mengembangkan penerjemahan dua arah dari Bahasa Indonesia - inggris SMT.
Pertubuhan
Hammam berperanan dalam menubuhkan Indonesia Artificial Intelligence Society, iaitu organisasi di Indonesia yang berfokus kepada kecerdasan buatan. Selain itu, ia juga berperan dalam mendirikan Indonesia Association for Computational Linguistics. , dan mewakili Indonesia sebagai anggota regional serta ahli lembaga dari Asian Federation of Natural Language Processing.
Kolej Vokasional Butterworth
Pada 2009, Sekolah Menengah Teknik Butterworth memiliki 213 pelajar lelaki dan 131 pelajar perempuan, menjadikan jumlah keseluruhan murid seramai 344 orang. Ia mempunyai seramai 101 orang guru.2009
Mustapha Sakmud
YB Ts. Mustapha Sakmud (lahir 9 Julai 1968) adalah merupakan Ahli Parlimen bagi, Sabah yang menang dalam Pilihan raya umum Malaysia 2022 lalu. Di peringkat akar umbi, beliau adalah merupakan Setiausaha Pakatan Harapan Sabah, Timbalan Pengerusi MPN PKR Sabah dan Ketua PKR Cabang Kota Belud.
Onn Abu Bakar
YB Tuan Onn Abu Bakar adalah merupakan Ahli Parlimen bagi, Johor yang menang dalam Pilihan raya umum Malaysia 2022 lalu. Di peringkat akar umbi, beliau adalah merupakan Pengarah Strategik Pakatan Harapan Wilayah Persekutuan dan Ketua PKR Cabang Putrajaya.
Zaliha Mustafa
YB Dr. Zaliha Mustafa (lahir 8 Jun 1964) ialah ahli Parlimen bagi, Johor yang menang dalam pilihan raya umum Malaysia 2022 lalu. Beliau memegang portfolio sebagai Menteri Kesihatan di dalam kabinet Perdana Menteri Malaysia ke-10, Dato Seri Anwar Ibrahim. Beliau mendapat pendidikan di MRSM Kota Bharu dan menduduki SPM pada tahun 1981.
Beliau kini ialah pengerusi Jawatankuasa Pilihan Raya Parti (JPP) dalam partinya, Parti Keadilan Rakyat (PKR), parti komponen Pakatan Harapan.
Kolej Vokasional Batu Lanchang
Sekolah Menengah Teknik Batu Lanchang atau nama ringkasnya SMT Batu Lanchang, merupakan sebuah Sekolah Menengah Teknik yang terletak di Lorong Batu Lanchang.
Pada 2009, Sekolah Menengah Teknik Batu Lanchang memiliki 169 pelajar lelaki dan 48 pelajar perempuan, menjadikan jumlah keseluruhan murid seramai 217 orang. Ia mempunyai seramai 72 orang guru.2009
Sekolah Menengah Agama Daeratul Maarifil Wataniah 1
Sekolah Menengah Agama Daeratul Maarifil Wataniah 1 atau nama ringkasnya "SMA DMW", merupakan sebuah sekolah menengah agama yang terletak di Jalan Perak, Kepala Batas, Pulau Pinang.
Sejarah sekolah
Sekolah Menengah Agama Daeratul Maarifil Wataniah telah ditubuhkan pada awal 1926 M. Pada asalnya sekolah ini ialah sekolah yang menggunakan sistem pondok. Kini ia telah berubah setelah melalui arus pendidikan moden.
Dahulunya ia lebih dikenali dengan nama Madrasah Daeratul Maarifil Wataniah (DMW). Sekolah ini dibuka dengan rasminya oleh Tunku Abdul Rahman Putra Al-Haj iaitu Perdana Menteri Persekutuan Tanah Melayu pertama. Kurikulum yang digunakan pada masa itu terdiri daripada dua jenis iaitu ‘Nizami’ (sekolah) dan ‘Umumi’ (umum). Kitab-kitab ‘Umumi’ yang digunakan adalah seperti Tafsir Jalalain, kitab hadith al-Bukhari dan Muslim, serta kitab fiqh Minhajul Abidin.
Pada awal penubuhannya, para pelajarnya datang dari seluruh nusantara, antaranya ialah Thailand, Sumatera dan Borneo. Para pelajarnya pada ketika itu berjumlah kira-kira 1,500 orang. Sekolah ini menyeragamkan sukatan pelajaran iaitu 50% bagi pelajaran akademik dan 50% bagi sukatan agama. Pada tahun 1970-an sekolah ini telah menjadi tempat penampungan pelajar-pelajar yang gagal SRP dan SPM.
Pada tahun 1989, Sekolah Menengah Agama Daeatul Maarifil mula menggunakan kurikulum bersepadu akademik agama dan bahasa Arab. Pembahagian mata pelajarannya terdiri daripada dua bahagian iaitu 50% untuk matapelajaran akademik dan 50% untuk mata pelajaran Agama dan Bahasa Arab.
Peperiksaannya pula merangkumi dua jenis aliran iaitu peperiksaan akademik dan peperiksaan agama dan bahasa Arab. Pepriksaan akademiknya terdiri daripada Penilaian Menengah Rendah (PMR), Sijil Pelajaran Malaysia (SPM) dan Sijil Tinggi Pelajaran Malaysia (STPM). Peperiksaan Agama dan Bahasa Arab pula terdiri daripada (SMRA) dan Sijil Tinggi Agama / Sijil Tinggi Agama Malaysia (STA / STAM). Pelajar-pelajar yang ingin memasuki sekolah ini mestilah mempunyai kelayakan seperti berikut: <!--perlu ditulis semula
Latar belakang sekolah
Sejarah Daeratul Ma’arifil Wataniah bermula apabila pengasasnya, Allahyarham Tuan Haji Abdullah Fahim memulakan pengajarannya di anjung rumah beliau dengan lima orang pelajar pada tarikh 2 Rabiul Awal 1344 Hijrah bersamaan dengan tahun Masehi 1926. Nama Daeratul Ma’arifil Wataniah diperoleh hasil daripada istikharah beliau. Berasaskan kepada pengetahuan tentang ilmu falak yang mendalam, Allahyarham telah menggunakan ilmu tersebut bagi memilih tarikh bagi mewujudkan Madrasah Daeratul Ma’arifil Wataniah, di mana beliau telah menggunakan angka 1,2,3,4 dan 5 sebagai asas perkiraan. Angka 1 membawa maksud hari Ahad, angka 2 membawa maksud dua hari bulan, angka tiga membawa maksud Rabiul Awal, angka 4 membawa maksud tahun Empat dan angka 5 membawa maksud Pelajaran.
Pada tahun 1934, sebuah bangunan kayu telah siap dibina hasil daripada derma dan zakat daripada orang ramai. Dengan tersiapnya bangunan tersebut, maka bermulalah sebuah sekolah agama yang diikenali dengan nama Madrasah Daeratul Ma’arifil Wataniah. Pada ketika itu,sistem pengajian adalah berasaskan kepada sistem pengajian pondok di mana pengajian adalah berbentuk kuliah umum dengan menggunakan kitab Tafsir Jalalain dan hadith Bukhari Muslim. Berpuluh-puluh pondok telah dibina di sekeliling kawasan sekolah berkenaan untuk kediaman pelajar-pelajarnya.
Pelajar-pelajarnya adalah terdiri daripada anak tempatan dan orang luar yang datang dari seluruh pelusuk tanah air dan juga dari seluruh Nusantara iaitu dari Singapura, Thailand, Sumatera dan Brunei. Manakala tenaga pengajar pada ketika itu terdiri daripada beliau sendiri dan beberapa orang tenaga pengajar muda termasuk Ustaz Halim, Ustaz Abu Bakar Al Baqir dan Ustaz Ghazali iaitu anak beliau sendiri.
Kemudiannya, bentuk pengajian telah diubah kepada sistem nizami iaitu bentuk pengajian dalam kelas-kelas yang tersusun seperti di sekolah hari ini. Namun begitu, kuliah umumi masih lagi diberi oleh Tuan Haji Abdullah Fahim sendiri.
Hasil daripada keberkatan dan usaha beliau, sebahagian besar pelajar-pelajar beliau telah memegang pelbagai jawatan penting di dalam masyarakat setempat,di peringkat pusat dan juga negeri. Antaranya telah menjadi mufti, tokoh-tokoh agama, ahli-ahli pentadbir, ahli-ahli politik, Ahli Dewan Negeri, Pendakwah dan juga pemimpin masyarakat tempatan.
Selepas Tuan Haji Abdullah Fahim tidak dapat lagi mengajar kerana lanjut usia, maka tugas beliau telah diambil-alih oleh anaknya, Haji Ahmad Badawi. Haji Ahmad Badawi telah menyambung tugas dan amanat ayahnya bagi meneruskan perjuangan mengembang dan membangunkan Islam di kalangan umat Islam setempat..
Kini, Sekolah Menengah Agama Daeratul Ma’arifil Wataniah dikenali sebagai Sekolah Agama Bantuan Kerajaan.--> Pada 2009, Sekolah Menengah Agama Daeratul Ma'Arifil memiliki 59 pelajar lelaki dan 476 pelajar perempuan, menjadikan jumlah keseluruhan murid seramai 535 orang. Ia mempunyai seramai 40 orang guru.2009
ISO 3166-2:TR
ISO 3166-2:TR merupakan entri untuk Turki dalam ISO 3166-2, sebahagian daripada pemiawaian ISO 3166 yang diterbitkan oleh Pertubuhan Pemiawaian Antarabangsa (ISO), yang mentakrifkan kod untuk nama subbahagian utama (misalnya, wilayah atau negeri) semua negara yang dikodkan dalam ISO 3166-1.
Andreas Köpke
Andreas Köpke (IPA anˈdʁeːas ˈkœpkə), lahir pada 12 Mac 1962 di Kiel, Jerman Barat, kini Jerman adalah jurulatih penjaga gol bagi pasukan bola sepak kebangsaan Jerman yang telah memenangi Piala Dunia FIFA 2014. Beliau juga adalah merupakan bekas penjaga gol pasukan bolasepak kebangsaan Jerman yang mewakili pasukan bola sepak kebangsaan Jerman yang memenangi Piala Dunia FIFA 1990 sebagai penjaga gol ketiga dan merupakan sebahagian daripada ahli pasukan bola sepak kebangsaan Jerman di Piala Dunia FIFA 1994 sebagai penjaga gol kedua dan sebagai penjaga gol utama pasukan bola sepak kebangsaan Jerman di Piala Dunia FIFA 1998. Walaupun beliau tidak terpilih sebagai penjaga gol utama pada Piala Dunia FIFA 1994, dengan Bodo Illgner dipilih sebagai penjaga gol utama pasukan, kejayaan beliau telah diperolehi selepas itu.
Beliau telah terpilih sebagai pemain bolasepak terbaik Jerman pada tahun 1993. Kejayaan terbesar beliau adalah memenangi UEFA Euro 1996 dengan memainkan peranan utama dalam pasukan apabila menyelamatkan sepakan penalti, Gareth Southgate semasa perlawanan separuh akhir menentang pasukan bola sepak England dan pasukan beliau mara ke perlawanan akhir menentang pasukan bola sepak kebangsaan Republik Czech.
Selepas kejayaan tersebut, beliau telah dinobatkan sebagai Penjaga Gol Terbaik Dunia oleh IFFHS pada tahun 1996. Beliau juga telah memenangi anugerah Penjaga Gol Terbaik Eropah pada tahun yang sama.
Pada Piala Dunia FIFA 1998, beliau telah diberikan kepercayaan untuk menjadi penjaga gol utama bagi pasukan bola sepak kebangsaan Jerman. Pasukan beliau hanya berjaya mara hingga ke peringkat suku akhir selepas tewas kepada pasukan bola sepak kebangsaan Croatia, 0-3. Beliau telah menyatakan hasrat untuk bersara selepas kejohanan tersebut.
Sh Mohmed Puzi Sh Ali
Dato' Sri Sh Mohmed Puzi Sh Ali adalah ahli politik Malaysia berbangsa Melayu dari UMNO. Beliau pernah terpilih sebagai Ahli Dewan Negeri Pahang untuk. .
The Day (EP DAY6)
The Day merupakan album mini pertama kumpulan muzik rock Korea Selatan, DAY6. Ia dilancarkan pada 7 September 2015 di bawah syarikat JYP Entertainment dan diedarkan oleh oleh KT Music. Album mini terdiri daripada 6 buah runut, di mana lagu "Congratulations" (Tahniah) dipilih sebagai runut tajuk. The Day dilancarkan dalam bentuk CD dan muat turun secara digital.
Pada minggu pertama pelancaran, album mini The Day berjaya menduduki tangga keenam dalam carta album mingguan Gaon dan kedudukan ke-12 untuk carta bulanan bagi bulan September 2015.
Latar belakang
Pada 1 September 2015, syarikat rakaman JYP Entertainment melancarkan teaser video muzik bagi single "Congratulations" (Tahniah), di mana ia menampilkan para pelakon daripada syarikat itu sendiri – Choi Woo-shik dan Jang Hee-ryung. Ahli-ahli DAY6 turut mendedahkan beberapa video pendek latihan mereka untuk album mini The Day. Pada 7 September 2015, album mini tersebut dilancarkan bersama dengan video muzik penuh "Congratulations". Video muzik itu dihasilkan oleh penerbit Hong Ji Sang, Lee Yoo Min, dan collapsedone.
Diskografi
※ Lagu yang digelapkan merupakan lagu utama bagi album itu.
Lee Tae-gon
Lee Tae-gon (Korea: 이태곤; lahir 21 November 1977) ialah pelakon lelaki Korea Selatan.
Kehidupan peribadi
Lee mendapat pendidikan di Universiti Kyonggi, di mana beliau mempelajari Pendidikan Fizik, jurusan renang, beliau ialah instruktor renang yang bertauliah sebelum memasuki industri hiburan. Lee memiliki dua adik perempuan. Beliau juga ialah seorang nelayan yang sangat rajin, sering menangkap ikan air tawar besar.
Zakaria Aboukhlal
Kerjaya kelab
Pada Ogos 2019, selepas membuat hanya dua penampilan untuk pasukan senior PSV, Aboukhlal berpindah ke Eredivisie saingan AZ Alkmaar dalam perjanjian bernilai €2 juta. Dalam perlawanan untuk Jong AZ pada 9 Disember 2019, dia menjaringkan keempat-empat gol pasukannya dalam kemenangan menentang Helmond Sport.
Pada 24 Jun 2022, Aboukhlal menandatangani kontrak dengan kelab Perancis Toulouse.
Kerjaya antarabangsa
Dilahirkan di Belanda, Aboukhlal dilahirkan oleh ibu Maghribi dan bapa Libya. Beliau adalah bekas pemain antarabangsa remaja untuk Belanda. Dia memutuskan untuk tidak mewakili Belanda tetapi pasukan kebangsaan Maghribi Kerana dia membesar dalam kalangan masyarakat Maghribi yang menetap di Belanda, dia dipanggil untuk mewakili pada November 2020. Dia memanggil Pasukan Kebangsaan Libya tetapi menolak. Aboukhlal memulakan kerjaya untuk Maghribi dalam kemenangan 4–1 kelayakan Piala Negara-Negara Afrika 2021 ke atas Republik Afrika Tengah pada 13 November 2020, dan menjaringkan gol keempat pasukannya dalam penampilan sulungnya.
Pada 10 November 2022, beliau telah disenaraikan dalam skuad 23 pemain Maghribi untuk Piala Dunia FIFA 2022 di Qatar. Dia menjaringkan gol pertamanya dalam Piala Dunia menentang Belgium.
Project for Awesome
Projek for Awesome (sering disingkat P4A) ialah pergerakan amal yang didorong oleh komuniti di YouTube, yang dicipta oleh Green bersaudara, Hank dan John, yang paling terkenal untuk saluran VlogBrothers YouTube mereka. Dahulunya dikenali sebagai Nerdfighter Power Project for Awesome, projek itu telah berlangsung pada bulan Disember setiap tahun sejak tahun 2007. Pergerakan itu mula mempunyai YouTubers mencipta video inovatif yang mempromosikan amal kegemaran mereka dan memuat naiknya dengan tarikh akhir tertentu, dengan tujuan bahawa amal yang digalakkan mereka mendapat lebih banyak kesedaran, dan sumbangan dari penonton.
Acara ini berlangsung pada bulan Disember setiap tahun, dan berlangsung selama 48 jam. Dari tahun 2007 hingga 2013, P4A bermula pada 17 Disember, dan berlangsung sehingga 18 atau 19. Dari 2014, tarikh acara telah berubah, dan telah ditetapkan sebagai Jumaat dan Sabtu kedua pada bulan Disember (12 – 13 pada 2014). Pada 2016, P4A adalah 9-11 Disember. 2017 adalah 15-17 Disember. 2017's dates were December 15-17.
Latar belakang
Foundation to Decrease World Suck ialah sebuah perusahaan bukan keuntungan yang berpangkalan di Montana. Ia ditetapkan sebagai 501 (c) (3). Yayasan adalah Projek untuk organisasi induk Awesome. Yayasan itu didirikan secara tidak formal pada 6 Mac 2007, oleh Hank Green dari VlogBrothers, semasa Brotherhood 2.0 Project. Walau bagaimanapun, ia telah diperbadankan sebagai sebuah syarikat bukan keuntungan di Negeri Montana pada November 2011. IRS kemudian ditetapkan Yayasan dengan 501 (c) (3) status pada 23 Januari 2013. Ahli-ahli utama Yayasan termasuk John Green, Hank Green, Mike Green, Michael Gardner, Benny Fine, dan Valerie Barr.
Sekolah Kebangsaan Juara
Sekolah Kebangsaan Juara
Comando Supremo
Comando Supremo (High Command atau Markas Besar) adalah markas pemerintahan tertinggi Angkatan Tentera Itali antara Jun 1941 dan Mei 1945. Pendahulunya, iaitu Stato Maggiore Generale (Turus Am Besar), adalah badan penasihat penuh dengan tiada kawalan langsung ke atas beberapa cabang angkatan tentera dan dengan sedikit staf. Diwujudkan ditengah-tengah keperluan Perang Dunia II, Comando Supremo adalah sebuah organisasi besar dengan beberapa jabatan dan markas operasi angkatan tentera di medan tempur. Pada penghujung perang, kuasanya berkurangan ke peranan penasihat sekali lagi.
Latar belakang
Pada masa kemasukan Itali ke dalam Perang Dunia II pada 10 Jun 1940, angkatan tentera Itali tidak bersepadu, walaupun Perdana Menteri Benito Mussolini memegang kementerian perang, kementerian tentera laut dan kementerian tentera udara secara serentak. Pada 11 Jun 1940, Raja Victor Emmanuel III menamakan Mussolini "Pemerintah Tertinggi Angkatan Tentera yang Beroperasi di semua Perbatasan". Stato Maggiore Generale (Turus Am Besar), walaupun namanya hebat, hanya mempunyai 7 pekerja dan merupakan badan penasihat penuh kepada Mussolini. Ia tidak mempunyai komunikasi terus dengan kementerian dan tiada kuasa ke atas staf-staf tentera darat, tentera laut dan tentera udara. Ia dipimpin oleh Capo di Stato Maggiore Generale (Ketua Turus Am Besar), timbalan ketuanya sering menjadi ganti dalam mesyuarat.
Penubuhan dan struktur
Susulan dari malapetaka pencerobohan Greece oleh Itali, ketua turus, Pietro Badoglio, telah dipecat pada 6 Disember 1940. Penggantinya, Ugo Cavallero, mengemukakan cadangan untuk penyusunan semula Stato Maggiore kepada Mussolini pada 15 dan 19 Mei 1941. Ia dilaksanakan pada bulan Jun. Stato Maggiore Generale telah dibentuk semula sebagai Comando Supremo. Jawatan timbalan ketua turus telah dimansuhkan dan Comando Supremo diberi kawalan operasi ke atas angkatan tentera. Comando Supremo memperoleh hak untuk memerintah staf keempat-empat cabang perkhidmatan (tentera darat, laut dan udara serta Milizia Volontaria per la Sicurezza Nazionale atau Baju Hitam), yang sebelum ini secara terus dibawah Mussolini selaku Duce del Fascismo (Pemimpin Fasisme). Kini setiap cabang perkhidmatan mempunyai bahagian operasi di Comando Supremo. Tambahan lagi, Comando Supremo berkuasa penuh ke atas tentera Itali yang beroperasi di luar negara.
Comando Supremo yang baru jauh lebih besar daripada Stato Maggiore Generale yang lama. Ketua turus dibantu oleh seorang setiausaha dan seorang generale addetto (ajutan jeneral) dan memimpin tiga jabatan dan tiga pejabat penyelarasan. Jabatan Pertama mengandungi pejabat operasi; organisasi dan latihan; senarai tempur; dan media serta propaganda. Jabatan Kedua mengandungi pejabat perkhidmatan; minyak bahan api dan pengangkutan; serta perang potensi. Jabatan Ketiga mengandungi pejabat perkhidmatan anggota; hal ehwal am (statistik, undang-undang tentera dan tawanan); kod; dan ibupejabat am. Ia juga merangkumi sekretariat staf am. Tiga pejabat penyelarasan yang bukan sebahagian daripada jabatan itu adalah Servizio Informazioni Militare (Perkhidmatan Perisikan Tentera), yang telah diambil alih dari kementerian perang; Pejabat Ekonomi Perang; dan Pejabat Semboyan. Comando Supremo tidak mengawal penyelidikan dan pembangunan atau pemerolehan dan pengeluaran, dimana hal ehwalnya diserahkan kepada cawangan perkhidmatan.
Comando Supremo mewakili seluruh transformasi markas tertinggi. Ketua turus angkatan tentera berubah dari menjadi penasihat perancangan ke pengarahan operasi secara langsung di kebanyakan medan perang Itali. Mussolini mengekalkan jawatan pemerintah tertinggi, tetapi selepas Jun 1941 ia bekerja sepenuhnya melalui Comando Supremo. Staf dan kementerian cabang perkhidmatan kehilangan banyak kecekapan mereka. Perubahan tersebut telah dibantah oleh setiausaha rendah Mussolini bagi tentera laut dan udara, iaitu Arturo Riccardi dan Francesco Pricolo.
Era Fasis, 1941–1943
Pada November 1941, Servizio Informazioni Esercito (Perkhidmatan Perisikan Tentera Darat) telah dibentuk di Kementerian Perang untuk menjaga operasi risikan, membiarkan hanya risikan peringkat tertinggi kepada Comando Supremo. Pada Jun 1943, ia telah dinamakan semula Reparto Informazioni Esercito (Cawangan Perisikan Tentera Darat) dan diturun taraf ke operasi pengumpulan risikan, dengan Comando Supremo kembali menjalankan tugasnya yang lebih luas.
Comando Supremo mengikuti jalan yang berbeza dari rakan Jermannya iaitu Oberkommando der Wehrmacht (OKW). Ketika pemimpin Jerman Adolf Hitler meningkatkan kawalan tambahan ke atas angkatan tenteranya sewaktu perang berlangsung, menghadkan pengaruh OKW terhadap Barisan Timur, kekalahan awal Itali memaksa Mussolini menerima lebih banyak nasihat Comando Supremo. Menjelang 1 Januari 1943, ia mempunyai pemerintahan langsung ke atas tentera Itali yang beroperasi di Afrika, Albania, Croatia, Dalmatia, Dodecanese, Greece, Montenegro, Slovenia dan Soviet Union.
Di bawah Cavallero, Comando Supremo menjaga hubungan baik dengan Oberbefehlshaber Süd, iaitu markas pemerintahan tentera Jerman di Itali. Atase pertahanan Jerman di Rome, Enno von Rintelen, telah disandarkan kepada Comando Supremo. Pada awal tahun 1943, sikap Cavallero yang tunduk kepada orang Jerman adalah satu keaiban. Pada 1 Februari 1943, beliau telah digantikan oleh Vittorio Ambrosio. Pada 11 Mac, Ambrosio mengembalikan jawatan timbalan ketua turus dan melantik Francesco Rossi (general). Beliau melantik Giuseppe Castellano sebagai generale addettonya. Walaupun beliau memberitahu Mussolini dalam pertemuan pertama mereka yang beliau bercadang untuk meringankan beban Comando Supremo, strukturnya kekal sepertimana ia dibawah Cavallero.
Bahagian pemerintahan antara Comando Supremo dan turus am tentera darat tidak lagi berfungsi secara asas pada tahun 1943, dengan berakhirnya penyertaan aktif Itali di Barisan Timur, kehilangan Afrika dan Penyerbuan Bersekutu ke atas Sicily. Menurut bahagian itu, pertahanan Itali jatuh ke tangan tentera darat. Ambrosio memang mendapat calonnya, Mario Roatta, dilantik sebagai ketua turus am tentera darat, tetapi mereka berdua bercanggah pendapat mengenai Jerman. Ambrosio ingin menghadkan tentera Jerman di Itali, manakala Roatta meminta perkuatan tentera.
Era Badoglio, 1943
Penggulingan Mussolini pada 25 Julai 1943, telah dirancang di Comando Supremo oleh Castellano. Apabila Raja Victor Emmanuel meluluskan rancangan itu pada 20 Julai, beliau memberitahu Ambrosio, yang membuat persediaan untuk menangkap Mussolini dan membawa lebih banyak askar ke Rome. Selepas pelantikan Badoglio sebagai perdana menteri, Raja mengambil alih pemerintahan angkatan tentera dan Comando Supremo diletakkan terus di bawahnya. Walaupun Roatta menyatakan keadaan sudah kembali normal, hakikatnya situasi sama sekali baru, kerana tidak ada yang serupa seperti Comando Supremo yang wujud di Itali sebelum Raja menyerahkan kuasa tenteranya kepada Mussolini. Situasi juga agak pelik kerana Badoglio tidak menuntut sebarang kuasa ketenteraan, membiarkannya bulat-bulat kepada Comando Supremo. Hasilnya Ambrosio menjadi ketua de facto tentera yang setaraf dengan ketua politik kerajaan, kedua-duanya di bawah Raja.
Selepas menandatangani surat peletakan senjata dengan pihak Bersekutu pada 3 September 1943, Comando Supremo tidak berusaha untuk memberitahu staf-staf yang lain, kementerian atau markas di bawah pemerintahannya sebelum pengumuman peletakan senjata pada 8 September. Ia menyakinkan dirinya bahawa pengumuman akan dibuat pada 12 September. Pada 9 September, Comando Supremo, bersama dengan Raja dan kerajaan, meninggalkan Rome untuk ke Brindisi.
Era Pihak Bersekutu, 1943–1945
Kebanyakan rekod Comando Supremo jatuh ke tangan Republik Sosial Itali pada September 1943. Akibatnya, banyak rekod lesap pada April 1945. Pada 18 November 1943, Ambrosio telah digantikan oleh Giovanni Messe.
Pada 1 Mei 1945, Messe pula digantikan oleh Claudio Trezzani. Pada 31 Mei, atas nasihat menteri perang, Alessandro Casati, Leftenan Jeneral Empayar, Putera Umberto, mengeluarkan dekri perundangan yang menurunkan jawatan ketua turus Comando Supremo ke tugas-tugas penasihat sahaja. Ia dinamakan semula Stato Maggiore della Difesa (Turus Am Pertahanan).
Manndzri Nasib
Manndzri Nasib adalah ahli politik Malaysia berbangsa Melayu dari UMNO. Beliau telah memenangi kerusi, Johor pada Pilihan raya umum Malaysia 2022 lalu. .
Alan Munro
Alan Munro (lahir pada 14 Januari 1967) ialah seorang anak pacuan (joki) Inggeris.
Jenny Skavlan
Jenny Ebbing Skavlan (lahir 3 Jun 1986) ialah seorang peragawati, pelakon, penyampai televisyen dan penulis Norway. Beliau memulakan kerjayanya dengan muncul dalam sebuah iklan televisye untuk Pizza Grandiosa pada 2007. Sejak itu, beliau muncul dalam filem-filem seperti Fatso, Dead Snow, Børning, dan Tomme Tønner.
Sekolah Kebangsaan Khir Johari
Sekolah Kebangsaan Khir Johari
Kolej Vokasional Balik Pulau
Kolej Vokasional Balik Pulau (atau Sekolah Menengah Teknik Balik Pulau) ialah sebuah kolej vokasional yang bertapak di Jalan Balik Pulau, Balik Pulau dalam negeri Pulau Pinang, Malaysia. Berdasarkan laporan Kementerian Pendidikan Malaysia tahun 2020, Kolej Vokasional Balik Pulau mempunyai jumlah pelajar seramai 574 orang. Ia juga mempunyai 128 orang guru. Kod sekolah semasa ialah PHA3001. Ia dibawah Pejabat Pendidikan Daerah Barat Daya.
Sejarah
Kolej Vokasional Balik Pulau ini diserahkan kepada Kementerian Pendidikan Malaysia pada 5 November 1992 dan mula beroperasi pada 18 Januari 1993 dengan penerimaan kumpulan pertama pelajar-pelajar tingkatan 4 dan dikenali sebagai Sekolah Menengah Vokasional Balik Pulau. Sekolah ini menawarkan 4 pengkhususan aliran iaitu Pengajian Kejuruteraan Elektrik dan Elektronik bagi kumpulan teknik dan Pengaturcaraan Komputer, Elektrik dan Elektronik bagi kumpulan vokasional.
Mulai 1997, sekolah ini dinaiktaraf menjadi Sekolah Menengah Teknik Balik Pulau. segala kemudahan yang sedia ada akan sentiasa ditambah terutama bilik darjah, makmal sains dan blok asrama mengikut keperluan semasa. Pada 2009, Kementerian Kerajaan Malaysia telah mengubah dasar pendidikan teknik dan vokasional. Maka dengan itu, Sekolah Menengah Teknik Balik Pulau telah bertukar nama kembali kepada Sekolah Menengah Vokasional Balik Pulau.
Tanggal 1 Januari 2012, Kementerian Pendidikan Malaysia menerusi Bahagian Pendidikan Teknik dan Vokasional telah memantapkan lagi arus dasar pendidikan teknik dan vokasional negara dengan tertubuhnya 15 sekolah perintis yang akan melaksanakan sistem pembelajaran bersemester yang menawarkan Sijil dan Diploma Vokasional Malaysia. Transformasi pendidikan vokasional negara ini telah membawa kepada banyak perubahan yang positif. Justeru itu kepercayaan telah diberikan oleh pihak kementerian sepenuhnya kepada Sekolah Menengah Vokasional Balik Pulau untuk menjadi salah sebuah sekolah perintis di Malaysia yang menjalankan dasar sistem pembelajaran yang baru ini. Dengan itu, berdirilah megah sekolah ini dengan dikenali sebagai Kolej Vokasional Balik Pulau.
Pengangkutan
Sekolah ini dapat dicapai dengan laluan bas Rapid Penang 502 dan 401E (Ekspres) dengan mengambil perhentian di SMK Pondok Upeh.
Kolej Vokasional Seberang Perai
Kolej Vokasional Seberang Perai asalnya merupakan sebuah sekolah teknik dengan nama Sekolah Menengah Teknik Seberang Perai. Di wujudkan bagi memberikan peluang penduduk Seberang Perai Tengah untuk memberikan pendidikan dalam bidang Teknik dan Vokasional atau kini dikenali sebagai TVET (Technical and Vocational Education and Training).
Sejarah
thumb|kanan|Lencana lama KV Seberang Perai Kolej Vokasional Seberang Perai terletak di Mukim 13 Bukit Minyak, projek ini telah dimulakan pada 13 September 1997 dan menelan belanja sebanyak 33.5 juta. Sekolah Menengah Teknik Seberang Perai Pulau Pinang (SMTSPPP) telah dibina di atas tanah seluas 35 ekar dan bangunan-bangunannya dibahagikan kepada empat bahagian iaitu pentadbiran, asrama, kuarters dan kompleks sukan. Projek sekolah ini telah dikendalkan oleh YPM Realties Sdn Bhd dan diselia oleh jurutera Daerah JKR Seberang Perai Tengah. Projek pembinaan SMTPPP sepatutnya dijangka siap pada 19 April 1999. Namun begitu, disebabkan berlakunya kegawatan ekonomi pada 1998, projek ini telah ditangguh selama 2 tahun. Pada 15 Oktober 2001, projek sekolah ini telah diserahkan secara rasminya kepada Tuan Pengetua, Tuan Haji Jubadi Bin Razal oleh Pengarah JKR Pulau Pinang dan Pegawai Pembangunan, Pengswastaan dan Bekalan Kementerian Pelajaran Malaysia. Tanggal 4 Mac 2002 merupakan detik bersejarah buat SMTPPP dimana seramai 232 orang pelajar sulungnya telah mendaftar. Kesemua pelajar tersebut  telah ditempatkan di asrama sekolah ini. Seramai 36 tenaga pendidik serta 13 orang staf sokongan sebagai perintis warga sekolah. Sekolah ini telah membuka tiga kursus pengajian kejuruteraan iaitu Kejuruteraan Awam, Kejuruteraan Elektrik dan Kejuruteraan Mekanikal.
Dulunya dikenali sebagai SMTSPPP dan SMVSPPP. Dan kini  telah dikenali sebagai Kolej Vokasional Seberang Perai (KVSEP) telah menawarkan enam program sesuai dengan transformasi yang sedang berlaku dalam sistem pendidikan negara kita sekarang ini iaitu Program Teknologi Elektrik, Program Teknologi Elektronik, Program Teknologi Pembinaan, Program Teknologi Sistem Komputer & Rangkaian, Program Perbankan dan Program Perakaunan.
Siti Aminah Aching
Datuk Siti Aminah Aching adalah ahli politik Malaysia berbangsa Melayu dari UMNO. Beliau telah memenangi kerusi, Sabah pada Pilihan raya umum Malaysia 2022 lalu. .
Eruktasi
Eruktasi atau juga dikenali umumnya sebagai sendawa adalah pembebasan gas dari saluran pencernaan (termasuk esofagus dan perut) haiwan melalui mulut. Pelepasan ini biasanya menghasilkan bunyi yang dapat didengari.
Lia McHugh
Lia Ryan McHugh (lahir November 2005) ialah seorang pelakon wanita Amerika Syarijat. Beliau terkenal dengan filem Totem (2017), The Lodge dan Into the Dark (kedua-keduanya 2019). Beliau akan melakonkan watak Sprite dalam filem Marvel Cinematic Universe (MCU) Eternals (2021).
Kehidupan awal
McHugh dilahirkan di Pittsburgh, Pennsylvania, dalam sebuah keluarga yang berkecimpung dalam bidang lakonan. Beliau mempunyai tiga adik-beradik paling tua—Flynn, Logan dam Shea—dan seorang adik, Gavin, yang menghidap cerebral palsy. Gavin juga ialah pelakon dan pernah melakonkan watak Christopher Diaz dalam siri drama 9-1-1.
Kerjaya
McHugh menumpukan sebahagian daripada kerjayanya dengan muncul dalam projek seram seperti A Haunting, Totem, Along Came the Devil, The Lodge dan Into the Dark. McHugh ditawarkan berlakon dalam filem Marvel Studios Eternals sebagai Sprite. Filem ini ialah sebahagian daripada Marvel Cinematic Universe (MCU).
ALTEN
Alten adalah syarikat perunding kejuruteraan dan teknologi multinasional Perancis dan syarikat perkhidmatan digital (ESN) yang ditubuhkan pada tahun 1988. Syarikat ini terdapat di lebih daripada dua puluh lapan negara dan mempekerjakan 33,800 orang, yang kebanyakannya adalah perunding, pada akhir tahun 2020. Alten menawarkan pelanggannya penyediaan jurutera yang mengerjakan projek teknologi mereka dalam mod pengurusan, mulai dari satu hari hingga beberapa tahun.
Cogito ergo sum
Cogito ergo sum ("aku berfikir, maka aku ada" dalam bahasa Latin) adalah ungkapan falsafah dicetuskan René Descartes, seorang filsuf Perancis pada abad ke-17, yang merangkumkan keadaan diri seseorang yang boleh dibuktikan wujud tidak dengan pancaindera mengesan sekeliling yang boleh memesongkan pendapat, tetapi dengan kebolehan berfikiran sendiri. Buah fikiran ini mula disebutkan dalam Discours de la Méthode (1637) melalui frasa asal dalam Je pense, donc je suis; ia dilanjutkan dalam Principia Philosophiae tahun 1644 dengan ungkapan diterjemahkan kepada bahasa Latin yang dikenali sehingga hari ini.
Pendekatan ini pernah diutarakan oleh beberapa pemikir Yunani Purba: Plato ada menyebutkan mengenai suatu "pengetahuan perkara yang diketahui" (νόησις νοήσεως, nóesis noéseos); begitu juga dengan Aristoteles yang menyebutkan mengenai kesedaran terhadap apa yang dirasai dan dideriakan. Ibnu Sina turut seiringan dalam pendekatan itu melalui suatu andaian: seseorang yang tercipta penuh sempurna tetapi tidak dapat merasakan apa yang dialami terhadap alam luar mahupun dalam badan namun tetap wujud kerana jiwa atau roh nya sangat menyedari keadaannya sendiri.
Delta Nil
thumb|Fotograf satelit [[NASA Delta Nil yang diwarnabezakan.]] Delta Nil (دلتا النيل Delta an-Nīl) terletak di muara sungai Nil yang mengalir keluar ke Laut Tengah di Hilir Mesir. Delta ini merupakan antara delta terbesar menjangkau jauh hilir dari Kaherah meliputi kota Iskandariah di sebelah barat ke Port Said di sebelah timur sebanyak 240 kilometer sepanjang pesisiran dan 160 km dari utara hingga selatan.
Kawasan ini merupakan kawasan pertanian penting di negara Mesir. Sebanyak 39 juta orang menghuni kawasan delta ini dengan kepadatan mencecah lebih 1,000 orang per kilometer persegi; Iskandariah kota terbesar dengan kependudukan seramai 4.5 juta orang diikuti Shubra El Kheima, Port Said, El Mahalla El Kubra, Mansura, Tanta, dan Zagazig.
Aliran
Catatan pada zaman purba seperti yang dilakukan Ptolemaeus menunjukkan delta ini pernah mempunyai 7 cabang atau alur delta bersejarah iaitu:
Hanya cabang-cabang Phatnitik (kini alur Damietta) dan Bolbitine (kini Rasyid) sahaja yang tertinggal dengan terkawalnya pembanjiran tahunan berikutan pembinaan empangan Aswan pada tahun 1950-an.
Flora dan fauna
Delta ini merupakan habitat semula jadi pelbagai jenis burung unggas termasuk burung bangau, burung kosa dan ibis. Terdapat juga pelbagai jenis katak, penyu, kura-kura dan biawak yang menghuni di situ. Ia pernah menjadi habitat utama buaya Nil dan badak air pada zaman-zaman bersejarah.
Sunday Midnite Special
Sunday Midnite Special ialah sebuah slot yang menayangkan filem-filem Hollywood di TV2. Slot ini bersiaran pada setiap Isnin jam 12:00 tengah malam - 2:00 pagi
Sekolah Kebangsaan Alma
Sekolah Kebangsaan Alma atau nama ringkasnya SK Alma, merupakan sebuah Sekolah kebangsaan yang terletak di Jalan Alma.
Pada 2009, Sekolah Kebangsaan Alma memiliki 314 pelajar lelaki dan 304 pelajar perempuan, menjadikan jumlah keseluruhan murid seramai 618 orang. Ia mempunyai seramai 58 orang guru.2009
Kecemasan perubatan
Kecemasan perubatan adalah kecederaan akut atau penyakit yang menimbulkan risiko langsung terhadap kehidupan seseorang atau kesihatan jangka panjang, kadang-kadang disebut sebagai situasi yang membahayakan "nyawa atau anggota badan". Kecemasan ini mungkin memerlukan bantuan daripada orang lain yang berkelayakan, kerana beberapa keadaan darurat ini, seperti kardiovaskular (jantung), pernafasan, dan gastrousus tidak dapat ditangani sendiri oleh mangsa. Bergantung pada keparahan keadaan darurat, dan kualiti rawatan apa pun yang diberikan, ia mungkin memerlukan penglibatan pelbagai peringkat perawatan, dari pertolongan cemas melalui juruteknik perubatan kecemasan, paramedik, doktor kecemasan dan pakar anestesia.
Sebarang tindak balas terhadap keadaan kecemasan perubatan akan sangat bergantung pada keadaan, pesakit yang terlibat, dan ketersediaan sumber untuk menolong mereka. Ini juga akan berbeza-beza bergantung pada jenis kecemasan yang berlaku semasa berada di hospital di bawah rawatan perubatan, atau di luar rawatan perubatan (misalnya, di jalan atau sendirian di rumah).
Sekolah Kebangsaan Bukit Teh
Sekolah Kebangsaan Bukit Teh atau nama ringkasnya SK Bukit Teh, merupakan sebuah Sekolah kebangsaan yang terletak di Bukit Teh.
Pada 2009, Sekolah Kebangsaan Bukit Teh memiliki 241 pelajar lelaki dan 223 pelajar perempuan, menjadikan jumlah keseluruhan murid seramai 464 orang. Ia mempunyai seramai 28 orang guru.2009
Jacob Rees-Mogg
Jacob William Rees-Mogg (lahir 24 Mei 1969) ialah seorang ahli politik dari United Kingdom. Beliau merupakan Ketua Dewan Rakyat dan Lord Presiden Majlis mewakili Parti Konservatif sejak Julai 2019 selepas dilantik Boris Johnson selaku pemimpin parti tersebut menggantikan Theresa May.
Sekolah Kebangsaan Guar Perahu
Sekolah Kebangsaan Guar Perahu atau nama ringkasnya SK Guar Perahu, merupakan sebuah Sekolah kebangsaan yang terletak di Guar Perahu, Kubang Semang.
Pada 2009, Sekolah Kebangsaan Guar Perahu memiliki 474 pelajar lelaki dan 447 pelajar perempuan, menjadikan jumlah keseluruhan murid seramai 921 orang. Ia mempunyai seramai 59 orang guru.2009
Roy Suryo
Drs. Kanjeng Raden Mas Tumenggung Roy Suryo Notodiprojo, M. Kes. (꧋ꦫꦺꦴꦪ꧀ꦱꦸꦂꦪꦺꦴ: ; ) ialah seorang pakar telematika asal Indonesia yang pernah berkhidmat sebagai Menteri Pemuda dan Sukan di bawah pemerintahan Presiden Susilo Bambang Yudhoyono pada Kabinet Indonesia Bersatu II. Roy merupakan bekas politik Parti Demokrat dan pernah menduduki kerusi ahli Dewan Perwakilan Rakyat Republik Indonesia.
Roy Suryo sering menjadi narasumber di pelbagai media jisim Indonesia untuk bidang teknologi maklumat, fotografi, dan multimedia. Roy Suryo pernah menjadi pembawa acara e-Lifestyle di Metro TV selama lapan tahun dan acara Orbit di TVRI selama tiga tahun. Ia diakui sebagai pakar informatika dan sering memberi Seminar, Workshop dan Kuliah Umum dibidang Informatika, multimedia, dan telematika.
Karier
Roy sering menjadi narasumber di pelbagai media jisim Indonesia untuk bidang teknologi maklumat, fotografi, dan multimedia. Ia juga pernah menjadi pembawa acara e-Lifestyle di Metro TV selama lima tahun. Oleh media masa Indonesia ia sering dijuluki sebagai pakar informatika, multimedia, dan telematika beliau juga mempunyai anak didik yaitu Marsuki ialah seorang analis SEO. Selepas lulus dari jurusan Ilmu Komunikasi UGM, Roy Suryo lebih banyak menjadi pengajar di beberapa kolej seperti ISI dan almamater-nya UGM, menjadi narasumber seminar dan media jisim, sehingga menjadi ahli telematika, multimedia, dan IT.
Berasal dari hobi yang ditekuninya, ia juga mendapatkan anugerah dari pelbagai lumba seperti lumba fotografi peringkat kebangsaan serta anugerah dari pelbagai pihak, di antaranya dari Kadin bidang Telematika, Menteri Perhubungan Agum Gumelar, Majalah Trend Digital, Telkomsel, dan Garuda Indonesia. Selain di bidang Telematika, ia juga mengambil dalam kepengurusan Perhimpunan Peminat Kereta Kuno Indonesia, Persekutuan Perkumpulan Seni Foto Indonesia, juga tercatat sebagai salah satu perunding teknikal di tapak rasmi Presiden Susilo Bambang Yudhoyono.
Suhaimi Nasir
Suhaimi Nasir (lahir 9 Oktober 1969) adalah ahli politik Malaysia berbangsa Orang Sungai dari UMNO. Beliau telah memenangi kerusi, Sabah pada Pilihan raya umum Malaysia 2022 lalu. Di peringkat akar umbi, beliau adalah merupakan Bendahari UMNO Negeri Sabah dan Ketua UMNO Bahagian Libaran.
Andi Muhammad Suryady Bandy
Andi Muhammad Suryady Bandy adalah ahli politik Malaysia berbangsa Melayu dari UMNO. Beliau telah memenangi kerusi, Sabah pada Pilihan raya umum Malaysia 2022 lalu. Di peringkat akar umbi, beliau adalah Ketua UMNO Bahagian Kalabakan. .
Pemberontakan Arab
Pemberontakan Arab (1916–1918) (الثورة العربية Al-Thawra al-`Arabiyya; Arap İsyanı) dimulakan oleh Syarif Husain bin Ali dengan tujuan mendapat kemerdekaan daripada Turki Uthmaniyyah dan membentuk satu negeri Arab bersatu yang terbentang dari Aleppo di Syria hingga ke Aden di Yaman.
Suasana di Turki
Kemunculan fahaman nasionalisme Arab di zaman Empayar Uthmaniyyah bermula pada tahun 1821. Nationalisme Arab berakar di wilayah Mashriq (tanah Arab di sebelah timur Mesir), terutama sekali di wilayah Syam (wilayah Levant). Pandangan politik para nasionalis Arab sebelum tercetusnya Perang Dunia Pertama pada amnya sederhana.
Revolusi Turki Muda bermula pada 3 Julai 1908 dan merebak dengan cepat ke seluruh empayar Turki. Ini menyebabkan sultan memulih kembali perlembagaan 1876 dan memanggil parlimen bersidang. Tuntutan Arab bersifat pembaharuan dan terhad kepada autonomi, penggunaan bahasa Arab yang lebih meluas dalam sistem pendidikan, dan perubahan kepada peraturan pengerahan tentera dalam waktu aman yang membenarkan penugasan tempatan bagi anggota Arab yang berkhidmat dalam tentera Uthmaniyah.
Ahli parlimen Arab dalam parlimen Uthmaniyah menyokong pembubaran Perlembagaan Kedua dan mengembalikan Sultan Abdul Hamid II sebagai raja. Sultan yang digulingkan itu cuba mengambil kembali tampuk kekhalifan dengan menamatkan polisi sekular Turki Muda, akan tetapi digulingkan semula ke Selanik dan akhirnya digantikan oleh saudaranya, Mehmed V Reşad.
Suasana di Hijaz (tanah Arab)
Buat berkurun-kurun lamanya di Hijaz, wilayah barat semenanjung Arab di mana terletaknya bandar-bandar suci Islam Makkah dan Madinah, kuasa berpusat di tangan keluarga Syarif. Ahli-ahli keluarga ini, sebagai orang keturunan Nabi Muhammad, digelar Bani Hasyim. Berlainan daripada kebanyakan wilayah Empayar Uthmaniyah, di Hijaz tidak terdapat banyak fahaman politik yang bersaing di kalangan golongan elit bandar. Ketua-ketua suku kaum bertindak sebagao penghubung kaum mereka dengan syarif dan jarang sekali mencabar kuasanya. Pencabar tunggal syarif ialah vali (gabenur) Uthmaniyah wilayah itu. Vali bertanggungjawab memastikan kedaulatan kerajaan Uthmaniyah di kawasannya. Satu perebutan kuasa timbul antara syarif dan vali; dengan peredaran masa kuasa membuat keputusan berulang-alik di antara vali dan syarif. Secara keseluruhannya suasana politik memberikan syarif pengaruh yang besar dan pada awal abad ke-20, syarif itu ialah Syarif Husain.
Walaupun tidak terdapat bukti yang Syarif Husain berminat akan fahaman nasionalisme Arab sebelum tahun 1916, kemunculan nasionalisme Turki di dalam Empayar Uthmaniyah yang berakhir dengan Revolusi Turki Muda pada tahun 1908 walau bagaimanpun tidak disenangi pihak bani Hasyim dan menyebabkan perselisah faham antara mereka dan para revolusioner Turki Muda Uthmaniyah. Semasa tercetusnya Perang Dunia Pertama Syarif Husain pada mulanya menjadi sekutu Uthmaniyah, tetapi memulakan runfingan dengan pihak British atas nasihat anaknya Abdullah, yang telah menjadi ahli parlimen Uthmaniyah sehingga tahun 1914, dan yang yakin bahawa mereka perlu berpisah daripada pentadbiran Uthmaniyah yang semakin nasionalis.
Syarif Husain tidak berpuas hati dengan kuasanya yang terhad dan memulakan perbincangan dengan ketua-ketua suku kaum di wilayah itu, para nasionalis Arab, dan Pesuruhjaya Tinggi British di Mesir, Sir Henry McMahon. Husain maklum bahawa ramai Muslim mempercayai bahawa Syarif Makkah merupakan orang yang layak menjadi khalifah, jawatan yang sekarang disandang ahli keluarga pemerintah Uthmaniyah. Bantuan British yang dijanjikan dalam Persuratan McMahon-Husain meyakinkan Husain bahawa tuntutan beliau menjadi khalifah dan menjadi pemerintah berdaulat tanah Arab itu benar. Lagipun – dan jauh lebih penting – janji-janji yang dibuat pihak British kepada Husain dalam Persuratan Husain-McMahon pada tahun 1915 dan 1916 membuat Husain berfikir sekiranya beliau mengetuai pemberontakan yang berjaya terhadap Uthmaniyah, pihak British akan membantunya menubuhkan Kekhalifahan Arab yang merangkumi sebahagian besar tanah semenanjung Arab, sehingga ke negeri [kini] Turki di utara. Kendatipun pihak British tidak dapat menjanjikan beberapa wilayah yang terdahulunya telah mereka janjikan kepada pihak Perancis, percaturan nampak jelas kepada Syarif Husain dan beliau membuat persediaan untuk melancarkan Pemberontakan Arab.
Tentera Arab
Dianggarkan kekuatan angkatan Arab berjumlah seramai 5,000 orang. Bilangan ini mungkin merujuk kepada tentera tetap Arab yang berjuang bersama tentara utama Edmund Allenby, dan Faisal. Jumlah ini bertambah besar pada beberapa ketika, khusunya semasa kempen terakhir di Syria. Ramai orang Arab menyertai Pemberontakan secara sekali-sekala dan tidak berterusan. Mereka menyertai tentera semasa kempen berjalan atau hanya apabila pertempuran berlaku di dalam wilayah mereka. Dalam sergapan Aqaba misalnya, sementara bilangan asal tentera Arab hanya beberapa ratus, lebih seribu oenag lagi daripada suku-suku tempatan menyertai serangan terakhir terhadap Aqaba.
Anggaran kekuatan tentera Hussein berbeza-beza, tetapi sepanjang tahun 1918 sekurang-kurangnya, kekuatan angkatan Faisal dianggarkan seramai 30,000 orang. Tentera Hashim terdiri daripada dua angkatan berlainan: tentera tidak tetap daripada suku-suku kaum Arab yang menjalankan peperangan gerila menentang tentera Uthmaniyyah dan Tentera Sharif, yang direkrut daripada tahanan perang Arab tentera Turki, dan menjalakan peperangan konvensional. Pada waktu awal pemberontakan, angkatan Hussein terdiri daripada ahli suku kaum Badwi dan suku-suku nomad lain, yang bersekutu secara longgar dan lebih taat kepada kabilah masing-masing daripada tujuan utama perang. Badwi tidak akan berjuang jika tidak dibayar terlebih dahulu dengan syiling emas, dan pada penghujung tahun 1916, pihak Perancis membelanjakan 1.25 juta franc untuk membiaya pemberontakan, dan sehingga September 1918, pihak British membelanjakan sebanyak £ 220,000/sebulan sebagai pembiayaan pemberontakan.
Faisal menaruh harapan dapat meyakinkan tentera Arab yang berkhidmat dalam angkatan tentera Turki mendahagi dan menyertai perjuangannya, tetapi kerajaan Turki telah menghantar kebanyakan tentera Arabnya ke barisan hadapan peperangan, justeru hanya segelintir pendahagi menyertai angkatan Arab sehinggalah tempoh kemudian kempen. Pada awalnya tentera Hashim tidak memiliki kelengkapan yang mencukupi, tetapi kemudiannya dibekalkan senjata yang banyak, terutamanya raifal dan mesingan, dari Britan dan Perancis.